text: 17-årig pige anmelder voldtægt
  20 maj 2018 kl. 13.18
  Sent lørdag aften er en 17-årig pige blevet voldtaget under Tulipanfesten i Ribe. Politiet beder vidner om hjælp.
  Syd- og Sønderjyllands Politi har modtaget en anmeldelse fra en 17-årig pige om, at hun er blevet voldtaget under Tulipanfesten i Ribe. Det skriver politiet på Twitter. 
  Voldtægten er sket på eller ved festivalpladsen lørdag aften mellem klokken 23 og midnat. 
  Syd- og Sønderyllands Politi efterforsker lige nu sagen og har på grund af efterforskningen ikke flere oplysninger. 
  Hvis du har set noget, vil politiet meget gerne høre fra dig. Du kan kontakte politiet ved at ringe 1-1-4.
  Ribe: Vi har modtaget en anmeldelse om voldtægt sket i.f.m Tulipanfesten. Sket mellem 23 og 24 lørdag aften på/ved festpladsen. Forurettede er en 17 årig pige.Der efterforskes lige nu og vi har ikke yderligere oplysninger p.t. Har du  set noget. Ring 114 Vagtchefen #politidk
  
  